বিরাট কোহলি ব্যাট হাতে শাসন করেন বাইশ গজে। মাঠের বাইরেও মহিলা সমর্থকদের হৃদয়ে অবাধ বিচরণ তাঁর। এর আগে ইংল্যান্ডের মহিলা ক্রিকেটার থেকে পাক ক্রিকেটার— প্রকাশ্যেই কোহলির প্রতি নিজেদের মুগ্ধতার কথা জানিয়েছিলেন। এবার কি সেই তালিকায় নাম লেখালেন স্টিভ স্মিথের বান্ধবীও?

সৌজন্যে : বিরাট কোহলি ফ্যান ক্লাব
প্রশ্ন উঠছে। কারণ, সম্প্রতি সোশ্যাল মিডিয়ায় ভাইরাল হয়েছে এমন দুটো ছবি, যেখানে কোহলিকে আলোচনারত অবস্থায় দেখা গিয়েছে সস্ত্রীক স্মিথের সঙ্গে। আলোচনার সময় স্মিথের বান্ধবী ড্যানি উইলিসের সপ্রশংস দৃষ্টি— আপাতত নেট দুনিয়ায় ঝড় তুলেছে।
ছবিগুলো সোশ্যাল মিডিয়ায় শেয়ার করা হয়েছে বিরাট কোহলি ফ্যান ক্লাবের পক্ষ থেকে। তারপরই ক্রিকেট ভক্তরা বিভিন্ন মজাদার মেমে বানিয়েছেন দুটো ছবিকে কেন্দ্র করে।

একটি ছবিতে মজা করে লেখা হয়েছে, ‘সেই মুহূর্ত যখন আপনি আপনার বয়ফ্রেন্ডের থেকেও ‘হট’ বয়ফ্রেন্ড খুঁজে পান।’ একটি মেমেতে আবার সরাসরি স্মিথকে পরামর্শ দেওয়া হয়েছে, ‘কখনও ভুল করে নিজের বান্ধবীকে কোহলির কাছে নিয়ে যেও না।’ সবমিলিয়ে নিশ্চিতভাবেই স্বস্তিতে থাকার কথা নয় কোহলির বান্ধবী অনুষ্কা শর্মার।
সবমিলিয়ে বেঙ্গালুরুতে দ্বিতীয় টেস্ট শুরুর আগে সরগরম সোশ্যাল মিডিয়া। পুণেতে প্রথম টেস্টে স্মিথের কাছে বাইশগজের যুদ্ধে হারতে হলেও মাঠের বাইরে ‘কিং কোহলির’ সাম্রাজ্য যে এখনও অটুট, তা ফের বোঝা গেল।